Нацрт

На основу члана 32. став 1. тачка 1. Закона о локалној самоуправи („Сл гласник РС“, број 127/2009, 83/2014 – др закон, 101/2016 – др закон и 47/2018) и члана 40. став 1. тачка 1. Статута општине Бач („Сл. лист општине Бач“, број 2/2019),

Скупштина општине Бач, на ------ седници одржаној дана --------------------- 2020. године, доноси

**ОДЛУКУ О ИЗМЕНИ СТАТУТА ОПШТИНЕ БАЧ**

**Члан 1.**

У члану 60. Статута општине Бач („Службени лист општине Бач“, број: 2/2019), мења се став 1. тако да исти сада гласи:

„ Општинско веће чине председник општине, заменик председника општине као и пет чланова Општинског већа.“

**Члан 2.**

У осталом делу Статут остаје неизмењен.

 **Члан 3.**

Ова одлука ступа на снагу осмог дана од дана објављивања у „Службеном листу општине Бач“.

**СКУПШТИНА ОПШТИНЕ БАЧ**

**Број:**

**Дана:**

**Председавајући**

**-----------------------------------------**

doc. vet. med. Драган Амиџић

 **ОБРАЗЛОЖЕЊЕ**

**ПРЕДЛОГА ОДЛУКЕ О ИЗМЕНИ СТАТУТА ОПШТИНЕ БАЧ**

**Правни основ:**

Члан 32. став 1. тачка 1. Закона о локалној самоуправи („Сл гласник РС“, број 127/2009, 83/2014 – др закон, 101/2016 – др закон и 47/2018).

**Разлози за доношење Одлуке:**

Промене у Статуту општине Бач, потребно је извршити у складу са одредбама Закона о локалној самоуправи („Сл гласник РС“, број 127/2009, 83/2014 – др закон, 101/2016 – др закон и 47/2018). Наиме, у члану 45. истог закона, између осталог, прописано је да Општинско веће чине председник општине, заменик председника општине, као и чланови општинског већа чији је број утврђен статутом општине и које бира скупштина општине, на период од четири године, тајним гласањем, већином од укупног броја одборника. Надаље, истим чланом ставом 6. поменутог закона, прописано је да општинско веће, чије чланове бира скупштина општине на предлог председника општине, може да има до пет чланова за општине до 15.000 становника, до седам за општине до 50 000 становника, до девет за општине, односно градове до 100.000 становника, односно до 11 за градове преко 100.000 становника, у складу са подацима последњег пописа становништва.